Kailash (ang. "Mount Kailash", dewanagari कैलाश पर्वत (Kailāśā Parvata) – Gōra Kailash) – gōra we paśmie Gangdisê we Transhimalajach (tajla Himalajōw), keryj wieřchouek je wysoki na 6638 metrōw n.p.m. (wybitność: 1319 m). Ležy we Chinach, we Tybecie. U jeji podnōža znejdujōm sie zdřudua jednych ze nojdugšych řyk we Azyje: Indusu a jygo dopuywu Satledź, a tyž Brahmaputry. Je uōna uwožano za świynto gōra bez štyry religie: hinduizm, buddyzm, džinizm a bōn. Bez hinduistōw je uwožano za siedziba bōga Šiwy. Niy ôdnotowano žodnyj prōby zdobycia ščytu gōry Kailash. Ōwažo sie, aže je to nojwyžšo gōra na świecie, ô kerej niy wiadōmo by ktokolwiek jōm zdobōu. Ōwažo sie, aže je to spowodowane wzglyndōma religijnymi.